
PËR AKORDIMIN E NJË FONDI FINANCIAR, BASHKISË BERAT, PËR DHËNIE NDIHME FINANCIARE FAMILJES SË Z.ARTUR KAJA, sË CILËS IU SHKAKTUAN DY VIKTIMA DHE TRE TË PLAGOSUR RËNDË NGA ZJARRI I RËNË NË BANESË, MË DATË  22.11.2009

Në mbështetje të nenit 100 të Kushtetutës të nenit 13 të ligjit nr.10 190, datë 26.11.2009 “Për buxhetin e vitit 2010”, të neneve 5 e 45 të ligjit nr.9936, datë 26.6.2008 “Për menaxhimin e sistemit buxhetor në Republikën e Shqipërisë” dhe të neneve 5, 31 e 32, shkronja “a”, të ligjit nr.8756, datë 26.3.2001 “Për emergjencat civile”, me propozimin e Ministrit të Brendshëm, Këshilli i Ministrave

VENDOSI:

1. Bashkisë Berat, në buxhetin e vitit 2010, t’i akordohet fondi financiar prej 1 900 000 (një milion e nëntëqind mijë) lekësh, për t’iu dhënë si ndihmë financiare familjes së z.Artur Kaja, së cilës iu shkaktuan dy viktima dhe tre të plagosur rëndë nga zjarri i rënë në banesë, më datë 22.11.2009, të ndarë përkatësisht:
a) Për viktimat Megi e Kelina Kaja, ndihma financiare të jetë 500 000 (pesëqind mijë) lekë për çdo viktimë. Shuma e ndihmës financiare për të dy viktimat të jetë 1 000 000 (një milion) lekë.
b) Për të plagosurit rëndë: Hylson, Mimoza e Artur Kaja, ndihma financiare të jetë 300 000 (treqind mijë) lekë për person. Shuma e ndihmës financiare për të tre personat të jetë 900 000 (nëntëqind mijë) lekë.
2. Fondi prej 1 900 000 (një milion e nëntëqind mijë) lekësh të përballohet nga fondi rezervë i Këshillit të Ministrave.
3. Ngarkohen Ministri i Financave, Ministri i Brendshëm, prefekti i qarkut të Beratit dhe bashkia Berat për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

